小雪前三日鍾冠之約余侍老人行山舟發後洪入杜塢自鄭蓋庵過閬山趨翔鳳山菁山徧覽楊墳秀園遂至何山道場山乘興薄吳興訪玉湖書院水晶境界而歸自戊子至庚子陰晴相半勝處輒徘徊賦詩飲酒偉哉觀也數詩見後 翔鳳山資福寺
作者：洪咨夔
朝代：宋

paragraphs: 聽雨客無寐，放晴山有靈。
禪關深紫翠，勳廟肅丹青。
鼇負摩雲碣，龍扶拱日屏。
真如無盡意，石澗水泠泠。